VENDIM
Nr. 107, datë 5.10.2016

“PËR DISA SHTESA NË RREGULLOREN “PËR KËRKESAT MINIMALE TË SIGURISË NË AMBIENTET KU KRYHEN VEPRIMTARITË BANKARE DHE FINANCIARE DHE PËR TRANSPORTIN E VLERAVE MONETARE””

Në bazë dhe për zbatim të nenit 43, shkronja “c”, të ligjit nr. 8269, datë 23.12.1997, “Për Bankën e Shqipërisë”, i ndryshuar; të nenit 61, shkronja “b” dhe nenit 65, pika 4, të ligjit nr. 52/2016, datë 19.5.2016, “Për shoqëritë e kursim-kreditit dhe Unionet e tyre”, me propozim të Departamentit të Mbikëqyrjes dhe të Departamentit të Sigurimit dhe Mbrojtjes, Këshilli Mbikëqyrës i Bankës së Shqipërisë,

VENDOSI:

1. Në rregulloren “Për kërkesat minimale të sigurisë, në ambientet në të cilat kryhen veprimtaritë bankare dhe financiare dhe për transportin e vlerave monetare”, miratuar me vendim të Këshillit Mbikëqyrës nr. 67, datë 1.6.2016, bëhen ndryshimet e mëposhtme:
a) Në fund të nenit 2 shtohet togfjalëshi “si dhe të nenit 61, shkronja “b” dhe nenit 65, pika 4, të ligjit nr. 52/2016, datë 19.5.2016, “Për shoqëritë e kursim-kreditit dhe Unionet e tyre”;
b) Në nenin 3, në titullin e kreut III, si dhe në pikat 1, 3 dhe 5, të nenit 13, pas togfjalëshit “zyrat e këmbimit valutor”, shtohet togfjalëshi “shoqëritë e kursim-kreditit dhe Unionet e tyre”;
c) Në fund të pikës 1, të nenit 4, shtohet togfjalëshi “dhe në nenin 3, të ligjit nr. 52/2016, datë 19.5.2016, “Për shoqëritë e kursim-kreditit dhe Unionet e tyre”;
d) Në fund të nenit 15, shtohet togfjalëshi “dhe në ligjin nr. 52/2016, datë 19.5.2016, “Për shoqëritë e kursim-kreditit dhe Unionet e tyre”;
2. Ngarkohet Departamenti i Mbikëqyrjes dhe Departamenti i Sigurimit dhe Mbrojtjes në Bankën e Shqipërisë për zbatimin e këtij vendimi.
3. Ngarkohet Departamenti i Kërkimeve me publikimin e këtij vendimi në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë. 
Ky vendim hyn në fuqi 15 ditë pas botimit në Fletoren Zyrtare të Republikës së Shqipërisë.

KRYETARI
Gent Sejko

